આધુનિક જીવન ભૌતિક જરૂરિયાતો મેળવવા એ હદે પહોંચી ગઇ છે કે માણસ મશીન બની ગયો છે. અગાઉના ઝમાનામાં ભણતરનો હેતુ, અજ્ઞાનતા દૂર કરવા ઉપરાંત માણસને સંસ્કારી અને વિવેકી બનાવવાનો પણ હતો. ભણતર અને સંસ્કાર બંને એક સાથે હતા. માણસનો વિવેક, સંસ્કાર, અખ્લાક અને તેનું સન્માન વિગેરે માણસની વિદ્વતાને દર્શાવતું. શિક્ષીત અને અશિક્ષત માણસોની દરમ્યાનનો ભેદ તેમના સંસ્કાર અને અખ્લાક વડે થતો હતો. એટલે સુધી કે એક ગરીબ પણ શિક્ષીત અને સંસ્કારી શખ્સને તવંગર પણ અભણ અને અસભ્ય શખ્સથી અલગ તારવવામાં આવતો.